Harmincadik alkalommal került megrendezésre hazánkban a Tavaszi Emlékhadjárat, mely Európa legnagyobb hagyományőrző rendezvénysorozata. Ebben az évben is végiglovagoltam, és osztálytársam, Gergő is, mint tüzér tisztességesen „harcolt a csatákban”.
  Március 31-én kezdődött a rendezvény a Nemzeti Lovardában, amelyet a Váci Huszár és Nemzetőr Bandérium nyitott meg Fülöp Tibor Zoltán közreműködésével, aki a rendezvény egyik megálmodója és mai napig a szervezője is. Másnap toborzóval folytatódott az esemény Boldogon, ahol közel 50 lovas hagyományőrző vett részt. Április 1-jétől 8-ig megemlékezéseket és csatabemutatókat tartottunk és bonyolítottunk le, az 1848-49-es Szabadságharc hősei tiszteletére. A rendezvénysorozat egészen május 21-ig tart, bevonva a Felvidéket immáron 20. alkalommal, majd utolsó állomásonként a Honvédelem Napja keretén belül fejeződik be Budaváron.
  Az anyaországi programokon eddig közel 800 lovas és gyalogos hagyományőrző vett részt. Idén is sok élménnyel gazdagodtunk és remek napokat élhettünk meg bajtársainkkal.

Terényi Sára váci huszár és Bárdy Gergő nagykátai tüzér,

